Ühele diskolt lahkuvale noormehele tekitas Ivanov üliraske kehavigastuse (oimu-kiiruluu joonmurd, peaaju põrutus, aju kõvakelme pealne verevalum), lüües talle püstoliga pähe. Noormees jõudis omal jõul koju ja läks kohe oksendama. Rääkida ta ei saanud. Ema oli esialgu arvanud, et poeg on purjus. Hiljem kaotanud poeg teadvuse, vanemate kutsutud kiirabi viis noormehe haiglasse, kus arstid talle elulootust palju ei andnud. Pärast operatsiooni noormees siiski toibus ning on praeguseks enam-vähem paranenud.